
Ministru kabineta rīkojums Nr. 866
Rīgā 2025. gada 17. decembrī (prot. Nr. 52 56. §)
Par dienesta pārbaudes komisijas izveidi
· 1. Saskaņā ar Valsts pārvaldes iekārtas likuma 35. panta pirmo daļu, lai vispusīgi izvērtētu informatīvajā ziņojumā "Par Latvijas kokrūpniecības nozares konkurētspēju negatīvi ietekmējošo faktoru mazināšanu" (izskatīts Ministru kabineta 2023. gada 19. decembra sēdē) un informatīvajā ziņojumā "Par koksnes tirgus stabilizācijai valsts akciju sabiedrības "Latvijas valsts meži" piegādēs ieviesto cenu korekciju rezultātu" (izskatīts Ministru kabineta 2024. gada 25. jūnija sēdē) ietvertās informācijas un Ministru kabineta atbalstītā risinājuma pamatotību, tiesiskumu un lietderību, tai skaitā ietekmi uz valsts budžetu un tautsaimniecību, un atbalstītā risinājuma faktisko izpildi, kā arī informatīvo ziņojumu izstrādē, virzībā un izpildē iesaistīto amatpersonu iespējamo atbildību, izveidot dienesta pārbaudes komisiju (turpmāk – komisija) šādā sastāvā:
· 1.1. A. Puriņš – Aizsardzības ministrijas valsts sekretārs (komisijas priekšsēdētājs);
· 1.2. E. Balševics – Viedās administrācijas un reģionālās attīstības ministrijas valsts sekretārs;
· 1.3. B. Bāne – Finanšu ministrijas valsts sekretāre;
· 1.4. R. Bremšmits – Ekonomikas ministrijas valsts sekretārs;
· 1.5. I. Šmite – Konkurences padomes priekšsēdētāja;
· 1.6. P. Vilks – Valsts kancelejas direktora vietnieks valsts attīstības un starpnozaru pārvaldības jautājumos, Pārresoru koordinācijas departamenta vadītājs;
· 1.7. I. Ziemane – Tieslietu ministrijas Juridiskā departamenta Jurista eksāmena nodrošināšanas nodaļas vadītāja.
· 2. Komisijas sekretariāta funkcijas veic Finanšu ministrija.
· 3. Komisijas priekšsēdētājs, ja nepieciešams, komisijas darbā var pieaicināt ekspertus un citu institūciju pārstāvjus.
· 4. Zemkopības ministrija un valsts akciju sabiedrība "Latvijas valsts meži" nodrošina komisijai visu nepieciešamo informāciju šā rīkojuma 1. punktā minētā uzdevuma izpildei.
· 5. Komisijai sagatavot ziņojumu par šā rīkojuma 1. punktā minētā uzdevuma izpildes rezultātiem un iesniegt to izskatīšanai Ministru kabineta 2026. gada 20. janvāra sēdē.

